Plán bývalého generálneho tajomníka OSN vyzýva na úplné zastavenie násilia.
NEW YORK.
"V tomto čase nemáme nijaký plán B," povedal Pan Ki-mun vo štvrtok v rozhovore pre televíziu CNN.
Plán bývalého generálneho tajomníka OSN vyzýva na úplné zastavenie násilia, podľa Annanovho nástupcu Pan Ki-muna však k tomu, žiaľ, nedošlo.
Vyslanie pozorovateľov OSN do Sýrie malo podľa Pana "určitý stlmujúci účinok", násilnosti sa však nezastavili.
Vyžaduje si to "silnú politickú vôľu" zo strany sýrskeho prezidenta Bašára Asada i úplnú spoluprácu opozičných síl, zdôraznil šéf OSN.
Pan Ki-mun dodal, že v stredu hovoril s Annanom, ktorý ho informoval, že čoskoro pocestuje do Sýrie, presný termín však zatiaľ nebol stanovený.